hotchpotch/miracl-hf-unified huggingface dataset:
నూనె విశిష్ణ గురుత్వము
ఈ పరీక్షా విధానాన్ని నూనెగింజల నుండి నూనెతీయు మిల్లులలో,అలాగే అయిల్ కేకు(oil cakes)లనుండి నూనె తీయు సాల్వెంటు ప్లాంటు పరిశ్రమల్లోని ప్రయోగశాలల్లో నిర్వహిస్తారు
ఇక్కడ విశిష్ట గురుత్వ బాటిలును ఉపయోగించి నూనె /కొవ్వు యొక్క విశిష్ట గురుత్వాన్ని నిర్ణయించడం వివరించడం జరిగింది. సాధారణంగా నూనెల విశిష్టగురుత్వాన్ని 30C/30C వద్ద నిర్ణయించెదరు. అనగా నూనె మరియు నీటి ఉష్ణోగ్రతలు 30C వుండగా విశిష్టగురుత్వం నిర్ణయించడం. అయితే కొవ్వులు ఈ ఉష్ణోగ్రత వద్ద ఘన లేదా అర్దఘనరూపంలో వుండును.అందుచే వీటి విశిష్టగురుత్వాన్ని 95C/30C వద్ద లెక్కించెదరు. అనగా కొవ్వు ఉష్ణోగ్రత 95Cవద్ద, నీటి ఉష్ణోగ్రత 30C వద్ద వుండగా నిర్ణయించడం.
1. స్పెసిఫిక్ గ్రావిటి బాటిల్‍: 50 మి.లీ.ఘనపరిమాణం వుండాలి. నునుపైన లోపలి మూతి అంచులను కలిగి వుండాలి. బిరడా (stopper) పొడవుగా వుండి మధ్యలో సన్నని రంధ్రం కలిగి వుండాలి .
2. వాటరు బాత్: 30C, మరియు95C ల వద్ద ఉష్ణోగ్రతను కావల్సిన మేరకు నియంత్రణలో వుంచులా అమరిక ఉంది.
3. గాజు థర్మామిటరు: ఇది 0-110C ఉష్ణోగ్రతను కొలవ గలిగినది, 0.1, 0.2C లను కూడా చూపగలిగే విధంగా విభజన రేఖలుండాలి.
4. ఎనలైటికల్ బాలెన్సు: ,200 గ్రాం.లను తూచగలిగినది, 0.01మి, గ్రాం.వరకు కచ్చితంగా భారాన్ని తూచగలిగినది.
శుభ్రంగా, పొడిగా వున్న 50 మి.లీ.ల స్పెసిఫిక్ బాటిల్ ను తీసికొని, బిరడాతో సహా తూచి దాని భారాన్ని నమోదు చేయాలి. తాజాగా వేడి చేసిన శుభ్రమైన 25Cఉష్ణోగ్రత వున్న నీటిని బాటిల్ నిండి పొర్లి పోయేలా నింపాలి. నింపునప్పుడు బుడగలు లేని విధంగా బాటిల్ లో నింపాలి. బాటిల్ మూతికి బిరడాను బిగించాలి. బాటిల్ బయటి వైపున వున్న తేమను శుభ్రమైన పొడి గుడ్డ తీసికొని తుడచవలెను. ఇప్పుడు స్పెసిఫిక్ బాటిల్‍ను వాటరు బాత్ మీద వుంచి 30C వద్ద బాటిల్ ను కొద్దిసేపు వేడిచెయ్యాలి. స్పెసిపిక్ బాటిల్ లోని నీరు ఉష్ణోగ్రత వలన వ్యాకొచించి, బాటిల్ బిరడాకున్న సన్ననిరంధ్రం ద్వారా బయటకు వచ్చును. బయటకు వచ్చిన నీటిని గుడ్దటో తుడచి శుభ్రం చేయాలి. స్పెసిఫిక్ బాటిల్ ను వాటరుబాత్ నుండి తీసి గది ఉష్ణోగ్రతకు చల్లార్చాలి. ఇప్పుడు స్పెసిఫిక్ బాటిల్ ను నీటితో సహా తూచి భారాన్ని నమోదు చేయాలి. ఈ నీటిభారం విలువ ఈ బాటిల్ కు స్దిరనీటి భారం. ఈ బాటిల్ ను ఉపయోగించి విశిష్ట గురుత్వం నిర్ణయించుటకు మాటిమాటికి నీటి భారాన్ని తూచకుండ ఈ భారాన్నె లెక్కలోకి తీసుకోవచ్చును. కాని అప్పుడప్పుడు భారంలో తేడా ఎమైన వచ్చినదేమో చెక్ చేసుకోవాలి.
స్పెసిఫిక్ బాటిల్ లో శుభ్రమైన, నలకలు లేని 25Cవరకు చల్లార్చిన నూనెను, (కొవ్వు (fat) లయినచో అవి కరుగు వరకు వేడిచేసి) స్పెసిఫిక్ బాటిలునిండి పొర్లిపోయెలా నింపాలి. బిరడాని బిగించాలి.బాటిల్ బయటకు పొరలి పొయ్యి బాటిలు బయటి గోడ అంచుకు వున్న నూనెను పొడి బట్టతో శుభ్రంగా తుడచి తొలగించెవలెను. బాటిల్ను వాటరు బాత్ మీద వుంచి నూనె అయ్యినచో 30C వరకు కొవ్వు అయినచో 95C వరకు అరగంట సేపు వేడిచేయాలి. వ్యాకొచించి బిరడా రంధ్రం ద్వారా బయటకు వచ్చిన నూనెను తుడచి బాటిల్ ను శుభ్రం చేయాలి. గదిఉష్ణోగ్రతకు బాటిలును చల్లార్చి, తూచి భారాన్ని నమోదు చెయ్యాలి.
విశిష్టగురుత్వం:కొంత నిర్ణిత ఉష్ణోగ్రతవద్ద, ఒక నిర్ధిష్ట ఘనపరిమాణం వున్న ఒకద్రవం యొక్క భారాన్ని అంతే ఘనపరిమాణమున్న నీటి భారంతో భాగహారించుట
నూనె విశిష్ట గురుత్వం 30C/30C వద్ద
వివరణ
A=గ్రావిటి బాటిల్+నూనె భారం, గ్రాం.లలో,30Cవద్ద
B=ఖాళి గ్రావిటి బాటిల్ భారం, గ్రాం.లలో
C=గ్రావిటి బాటిల్+నీటిభారం, గ్రాం.లలో,30Cవద్ద.
నూనె /కొవ్వువిశిష్ట గురుత్వం 95C/30C వద్ద
వివరణ 
A=గ్రావిటి బాటిల్+నూనె/కొవ్వు భారం, గ్రాం.లలో,95Cవద్ద
B=ఖాళి గ్రావిటి బాటిల్ భారం, గ్రాం.లలో
C=గ్రావిటి బాటిల్+నీటిభారం, గ్రాం.లలో,30Cవద్ద.
0.000025=గాజు వ్యాకోచ గుణకం
కోదండరాం
కోదండరాం అసలు పేరు ముద్దసాని కోదండ రామిరెడ్డి. తెలుగు ప్రజానీకానికి ప్రొఫెసర్. కోదండరాం గా సుపరిచితుడు.
ప్రొఫెసర్. కోదండరాం ఒక విద్యావేత్త, ఆచార్యులు మరియు రాజకీయ నాయకుడు. వృత్తి రీత్యా ఉస్మానియా విశ్వవిద్యాలయంలో రాజనీతి శాస్త్రం ఆచార్యుడిగా పనిచేశాడు. కొదండరాం తెలంగాణా రాష్ట్ర సాధనకొరకు ఏర్పడిన జాయింట్ యాక్షన్ కమిటీ (JAC)కి అధ్యక్షులు .
ఆదిలాబాదు జిల్లా లోని మంచిర్యాలలో వ్యవసాయదారుడైన ముద్దసాని జనార్ధన్ రెడ్డికి 1955 లో కరీంనగర్ జిల్లా ఊటూర్ గ్రామం (మానకొండూర్ మండలం) కొదండరాం జన్మించాడు . విద్య మొత్తం దాదాపుగా అంతా వరంగల్ లోనే జరిగింది. వరంగల్లో గవర్నమెంట్ డిగ్రీ కాలేజీలో డిగ్రీ పూర్తవగానే రాజనీతి శాస్త్రంలో పొస్ట్ గ్రాడ్యుయేషన్ చదవడానికి 1975 లో ఉస్మానియా విశ్వవిద్యాలయంలో చేరాడు. 2004 లో తెలంగాణ విద్యావంతుల వేదికను ఏర్పాటు చేసాడు. దీనికి ఆయన అధ్యక్షునిగా వ్యవహరించాడు. అతను తెలంగాణ జన సమితి పేరుతో ప్రాంతీయ పార్టీని 2018 మార్చి 31 న ప్రారంభించాడు.
యునైటెడ్ స్టేట్స్ లైబ్రరీ ఆఫ్ కాంగ్రెస్
ప్రపంచంలోని అతి పెద్ద గ్రంథాలయం యునైటెడ్ స్టేట్స్ లైబ్రరీ ఆఫ్ కాంగ్రెస్, వాషింగ్టన్, డి.సి. (యునైటెడ్ స్టేట్స్) లోని కాపిటల్ హిల్ పైన స్థాపించారు. ఇది 1800వ సంవత్సరం ఏప్రిల్ 24న స్థాపితమైంది.
26 మిలియన్ గ్రంధాలు కరపత్రాలతో సహా 90 మిలియన్ అంశాలు దీనిలో ఉన్నాయి. ఈ గ్రంథాలయ సిబ్బంది 3,597 మంది. గ్రంథాలయ డైరెక్టర్ జేంస్ బిల్లింగ్టన్.
అమెరికా నేషనల్‌ లైబ్రరీవారు ప్రపంచంలో ప్రముఖుల కంఠస్వరాన్ని భద్రపరిచే కార్యక్రమంలో భాగంగా -భారతదేశం నుండి ఎంపికైన ముగ్గురిలో ప్రముఖ ప్రథములు సి.నా.రె. విశ్వంభర -రుతుచక్రం -కర్పూర వసంతరాయలు ప్రపంచ పదులు -తెలుగు గజల్స్‌ ఆలపించారు. ఆ రికార్డు టేపులు "వాషింగ్టన్‌లో వున్న "లైబ్రరీ ఆఫ్‌ కాంగ్రెస్‌"లో భద్రపరిచారు.
ఎలక్ట్రో ఎన్సెఫాలో గ్రఫీ
ఈఈజిని ఆంగ్లంలో Electro Encephalo Graphy అని వ్రాస్తారు. ఈఈజి (EEG) అనే పదాన్ని ఇలా విడకొట్టవచ్చు - encephalo : మెదడు ; electro : విద్యుత్తుకి సంబంధించిన ; graphy : రాయుట. 
అనగా మెదడులో వుత్పత్తి అయ్యే విద్యుత్తరంగాలని సేకరించుట అని అనవచ్చు.ఎలక్ట్రో ఎన్సెఫాలో గ్రఫీలో మన మెదడులో వున్న నాడీ కణాల 
మధ్య జరిగే ఆయనిక విద్యుత్ సరఫరాలో వచ్చే వోల్టేజ్ మార్పులను సేకరించడం జరుగుతుంది . ఈ తరంగాలకి ఎంతో ప్రాధాన్యం ఉంది. మెదడుకు సంబంధించిన చాలా రుగ్మతలను ఈ తరంగాల యొక్క ప్రవర్తన ఆధారంగా గుర్తించవచ్చు. ముఖ్యంగా మూర్ఛ రోగం (epilepsy) యొక్క ఆనవాలు ఈ తరంగాల ద్వారా అధ్యయనం చేయడం జరుగుతుంది. నిద్ర పోవు వేళల్లో కూడా ఈ తరంగాలని గ్రహించి రోగి యొక్క మానసిక పరిస్థితిని గమనించవచ్చు. 
మన శరీరంలో కేవలం కన్ను మాత్రం పని చేస్తే మన మెదడులో ఎటువంటి తరంగాలు వస్తాయో తెలుసుకొనే అధ్యయనంలో ఒక మనిషిని విశ్రాంత పరిచి కేవలం కొన్ని సంజ్ఞలను ప్రసారం చేసి ఈ తరంగాలను గ్రహిస్తారు. ఇలాగే కొన్ని ప్రత్యేకమైన ధ్వనులని ఆ మనిషికి వినిపిస్తూ కూడా ఈ తరంగాలను గ్రహిస్తారు. ఒక ఆరోగ్యమైన మనిషి కొన్ని శబ్దాలను వినడం వలన వుత్పత్తి అయ్యే తరంగాలను అధ్యయనం చేసి చెవిటి రోగులకు కోక్లియర్ ఇంప్లాంట్లు (cochlear implants) తయారు చేస్తారు.
వైద్యుడైనటువంటి రిచర్డ్ కేటన్ (క్రీ.శ. 1842-క్రీ.శ.1926) మొట్టమొదటి సారిగా క్రీ.శ. 1875 లో బ్రిటిష్ వైద్య పత్రికలో కోతి మరియు కుందేల యొక్క మెదడు భాగంలో జరిగేటటువంటి విద్యుత్ సంఘటనలను పొందుపరిచారు. క్రీ.శ. 1890 లో పోలాండ్ కు చెందిన అడాల్ఫ్ బెక్ అనే మనస్తత్వవేత్త కుందేలు మరియు శునకాలలో కాంతి మార్పుల వల్ల మెదడులో సంభవించే లయబద్ధమైన విద్యుత్తరంగాలను గమనించారు. క్రీ.శ. 1924న జర్మన్ శాస్త్రవేత్త హాన్స్ బర్గర్ మొట్ట మొదటి సారిగా మనిషి ఈఈజీని గ్రహించారు. ఈఈజిని గ్రహించగల ఎలక్ట్రో ఎన్సెఫలో గ్రాం అనే పరికరాన్ని ఈయన రూపొందించారు. ఈ ఆవిష్కరణను నాడీ వ్యవస్థ శాస్త్రం లోనే అతి గొప్పదిగా భావిస్తారు.
తిరుమల శాసనాలు
తిరుమల శాసనాలలో క్రీస్తుశకం 830 వ సంవత్సరంలో పల్లవ రాజైన విజయదంతివర్మన్‌ శాసనం అతి ప్రాచీన మైనదిగా గుర్తింపు పొందింది.
అందులో పల్లవరాజు సామంతుడైన ఉళగప్పేదుమానార్‌ అనే వ్యక్తి తిరుమల నిత్య దూపదీప నైవేద్యాల కోసం 30 కళంజముల బంగారం చెల్లించినట్లు తెలుస్తున్నది.
తిరుమలేశుని దివ్య చరిత్ర ఆధునీకులకు తెలియచేయడంతో శాసనాలు నిర్వహించిన పాత్ర ఎంతో కీలకమైనది.
తరతరాలుగా ఆలయ ప్రాకారాల పైన స్తంభాల పైన, గోపురాల పైన కనిపించిన శాసనాలకు పుస్తక రూపం కల్పించే ప్రయత్నం 1920 వ సంవత్సరంలో మొదలైంది.
తిరుమలేశుని ఆలయ నిర్వహణ బాధ్యతలను చేపట్టిన మహంతు ప్రయాగదాసు శాసనాలకు అక్షర రూపం కల్పించడానికి శ్రీకారం చుట్టారు.
ఆయన హయాంలో స్వర్గీయ సాధుసుబ్రమణ్యం శాస్త్రి 1922 నుంచి 1933 వరకు విశేష కృషి చేసి శాసనాలలోని అంశాలను ఆంగ్లభాషలో తర్జమా చేశారు.
ఆ అంశాలకు మహంతుప్రయాగదాసు పుస్తక రూపం కల్పించడానికి తొలిసారిగా కృషి చేశారు.
తిరుమలలో లభించిన 640 శాసనాలు, తిరుపతి గోవిందరాజస్వామి ఆలయంలో లభించిన 340 శాసనాలు, వివిధ ఆలయాలలో లభించిన 170 శాసనాల చొప్పున మొత్తం 1150 శిలాశాసనాలను టీటీడీ భద్ర పరిచింది.
ఆ శాసనాలలో పల్లవులు, చోళులు, పాండ్యుల కాలానికి 236 శాసనాలు శాళువనరసింహరాయలు కాలం నాటి 169 శాసనాలు, అచ్యుతరాయలు కాలం నాటి 251 శాసనాలు,
సదాశివరాయల కాలం నాటి 130 శాసనాలు, అరవీడు రాజవంశానికి చెందిన కాలంనాటి 135 శాసనాలు ఉన్నాయి. వీటిలో చాలా వరకు తమిళంలో, కొన్ని తెలుగు, కన్నడ భాషలలో ఉన్నాయి.
ఆలయ ప్రాకార నిర్మాణంలో తెలుగు శిల్పులే కీలక పాత్ర వహించారన్నది కూడా శాసనాల ద్వారా తెలిసింది.
గంజాయి మొక్క
గంజాయి Cannabaceae కుటుంబానికి చెందిన వార్షిక ఔషధ మొక్క. ప్రజలు అనేక అవసరముల కోసం చరిత్రలో అన్ని చోట్ల గంజాయిని సాగు చేసారనడానికి ఆధారాలున్నాయి.
పారిశ్రామిక అవసరముల కొరకు నారను, విత్తనముల నుండి నూనెను, ఆహారంను, మందుల తయారి కొరకు ఈ గంజాయి మొక్కను ఉపయోగించారు.
మానసిక, శారీరక ఒత్తిడుల నుండి ఉపసమనాన్ని పొందడానికి ఈ మొక్క యొక్క వివిధ భాగాలను వివిధ ప్రదేశాలలో వివిధ రకాలుగా ఉపయోగిస్తున్నారు.
ఈ గంజాయి మొక్క 5 నుంచి 8 అడుగుల ఎత్తు పెరుగుతుంది. దీని శాస్త్రీయ నామం Cannabis sativa. ఇది పుష్పించినపుడు విపరీతమైన వాసన చాలా దూరం (అర కిలోమీటరు) వరకు వస్తుంది.
తులసి వనంలో గంజాయి మొక్క
మాధక ద్రవ్యాలు
బ్యూరెట్
బ్యూరెట్ (burette or buret) ఒక స్తూపాకారంలోని ప్రయోగశాల పరికరం. దీని మీద ద్రవపదార్థాల ఘనపరిమాణాన్ని కొలవడానికి అనువుగా గీతలు గీసివుంటాయి. క్రింది భాగంలో స్టాప్ కాక్ (stopcock) ఉండి ద్రవాల ప్రవాహాన్ని నియంత్రించడానికి అనువుగా ఉంటుంది. దీనిని వివిధ ప్రయోగాలలో ద్రవాలను కొలవడానికి తద్వారా ఒక రసాయనిక చర్యలో అది ఎంతవరకు ఉపయోగపడుతుంది అని తెలుసుకోవడానికి ఉపయోగిస్తారు. అంశమాపనం (titration) ప్రయోగాలలో ఇది తప్పనిసరి.బ్యూరెట్ నుపయోగించి ద్రవాల (ఆమ్లాల, క్షారాల) నార్మాలిటి, మోలారిటి లను పామాణికరించడం/దృవీకరించడం (Standardization చేయుదురు.) ఘనపరిమాణత్మక విశ్లేషణలో (volumetric analysis) వుపయోగించు ఆమ్ల, క్షార ద్రవాలు కచ్చితమైన నార్మాలిటి, మరియు మొలారిటి కలిగి వుండాలి. ఆమ్ల ద్రవాల నార్మాలిటిని నిర్ణయించుటకు ఆమ్ల ద్రవాలను క్షారాల తోను, క్షారద్రవాల నార్మాలిటి నిర్ణయించుటకు ఆమ్లద్రవాలతోని అంశమాపనం (Titration) చేసి వాటి నార్మాలిటి లేదా మొలారిటిని దౄవికరించడం/ప్రామాణికరణించడం చెయుదురు.
బ్యూరెట్ లు సాధారణంగా 25 లేదా 50 మి.లీ.ల సైజువి ఎక్కువగా వాడకంలో ఉన్నాయి. బ్యూరెట్ లోని ద్రవం స్పష్టంగా కంపించుటకై పారదర్శకమైన గాజుతో (బొరొసిలికెట్) చేయుదురు. బ్యూరెట్ పైభాగం ఒక మి.మీ. మందం కలిగి ఎకరీతి వ్యాసం కలిగివుండును. గొట్టం క్రీంద వ్యాసం తగ్గింపబడి దానికి ఒక స్టాప్ కాక్ (stop cock) వుండును.ఈ స్టాప్ కాక్ ను నెమ్మదిగా తెరవడం, మూయడం వలన బ్యూరెట్ లోని ద్రవం క్రిందికి కావలసిన ప్రమాణంలో వదలుటకు అనుకూలం. కాక్ క్రిందవున్న తక్కువ వ్యాసమున్న గొట్టం చివర దగ్గరగా నొక్కబడివుండును. ఇలా దగ్గరగా నొక్కడం వలన బ్యురెట్ నుండి ద్రవం సన్నని ధారగా, లేదా చిన్న బొట్లు (చుక్కలు/బిందువులు) గా వదులుటకు వీలుంటుంది. బ్యూరెట్ లో విభజన రేఖలు పైనుండి క్రొందికి మార్కు చెయ్యబడి వుందును. అనగా సున్నస్దానం పైనవుండి, దిగువకు వెళ్ళెకొలది విలువ/కొలత పెరుగుతుంది. కొలజాడి (measuring cylinder), కొనికల్ ఫ్లాస్కు, బీకరులలో కొలతలు దిగువనుండి పైకి వుండును.
బ్యూరెట్ ను ఉపయోగించుటకు ముందు దానిని డిస్టిల్ వాటరుతో రెండు మూడు సార్లు రింస్/వాష్ చెయుదురు. తరువాత బ్యూరెట్ లో నింప వలసిన ద్రవాన్ని కొన్ని మి.లీ నింపి, పై తెరచివున్న భాగాన్ని వేలితో మూసి బ్యూరెట్ను తలక్రిందులుగా చేసి పైకి, క్రిందికి, పక్కలకువంచి కుదిపి ఆతరువాత ఆద్రావాణన్ని తీసివేయుదురు. ఇప్పుడు బ్యూరెట్ లో గాలిబుడగలు లేకుండ ద్రవాన్ని నింపాలి. మొదట సున్న స్దానంకన్న 5-6 మి.లీ ఎక్కువ ద్రవాన్ని నింపి గాలిబుడగలున్న బ్యురెట్ ను పక్కకు వంచి తొలగించాలి. ఇప్పుడు బ్యూరెట్ కాక్ ను నెమ్మదిగా ఒపన్ చేసి ద్రవం సున్న స్దానం వద్దకు రాగానే కాక్ ను మూసి చెయ్యాలి. మొదట బ్యూరెట్ ను నింపినప్పుడు బ్యూరెట్ కాక్ క్రింద వున్న గొట్టం కాలీగా వుండును. ఇలా ఎక్కువ ద్రంవం తీసుకొని సున్నకు సరిచెయ్యడం వలన కాక్ క్రిందనున్న గొట్టంలో ద్రవం నిండును, గొట్టంచివరి రంధ్రం సన్నగా వుండటం వలన ద్రవం క్రిందకు ప్రవహించకుండ నిలచి వుండును.
పిపెట్
పిపెట్ (pipette, pipet, pipettor) ఒక ప్రయోగశాలలో ఉపయోగించే సామాన్యమైన పరికరం. దీనితో నిర్ధిష్టమైన పరిమాణంలో ద్రవాల్ని వివిధ ప్రయోగాల కోసం తీసుకొనే వీలుంటుంది. వీటిని గాజుతో కాని ప్లాస్టిక్ తోకాని చేయుదురు.ప్రయోగశాలలో ఒక నిర్దిష్టమైన ఘనపరిమాణంలో (volume) ఏదైన ద్రవ రసాయనాన్ని తీసుకొనుటకు పిపెట్ ను వినియోగిస్తారు. గాఢమైన ద్రవ ఆమ్లాలను, క్షారాలను వాడునప్పుడు గాజుతో చేసిన పిపెట్ ను వాడెదరు. సాధారణ ద్రవాలకు, ప్లాస్టిక్‍తో చర్య జరపని సాల్వెంట్ లకు ప్లాస్టిక్ పిపెట్ ను వాడెదరు.
పిపెట్ మూడు రకాలు.
1. బల్బ్ పిపెట్ (Bulb pipette)
2. విభజనలున్న పిపెట్ (Graduated pipette)
3.సిరంజి వంటి పిపెట్‍లు
1. బల్బ్ పిపెట్
బల్బ్ పిపెట్ లో మధ్యలో ఉబ్బెత్తుగా వర్తులాకారం (cylindrical) గా వుండి ఇరువైపుల సన్నని గొట్టం వుండును. ఒక గొట్టం చివర దగ్గరగా నొక్కబడి వుండి సన్నని రంధ్రం వుండును. ఈ రంధ్రం ద్వారా పిపెట్ లోనికి ద్రవాన్ని నింపడం మరియు పిపెట్ లోని ద్రవాన్నికావలసిన పదార్థం/ద్రవం/ఫ్లాస్కులో కలుపుట చేయుదురు. పిపెట్ రెండొగొట్టం పైభాగం సమమైన రంధ్రంవుండి తెరచుకొని వుండును. దీని ద్వారా ద్రవాన్ని పిప్పెట్ లోకి పిల్చుట జరుగును. పిపెట్ లోకి ద్రవాని రెండొచివర నోటిని వుంచి పీర్చడం కాని లేదా రబ్బరు బల్బును (బి.పి.మీటరులో వాడె వంటిది) వాడెదరు. ప్రమాదకరం కాని వాటిని నోటితో పిల్చెదరు. ఘాటైన వాటిన్ ఆమ్లాలను, క్షారాలకు రబ్బరు బల్బ్ వాడెదరు. పిపెట్ లు అవసరాన్ని బట్టి వివిధ ఘనపరిమాణాలను ( 5,10,15, 20, 25, 50 మి.లీ ) వుండును. పిపెట్ లో నోటితో పిల్చువైపు ఒక మార్కు/గుర్తు వుండును. ఆ గుర్తు వరకు ద్రవాన్ని నింపిన ఆ పిపిట్ మీద ముద్రించిన ఘనపరిమాణముకు సమానం అగును. మొదట ఆ మార్కు కన్న ఎక్కువ ద్రావాన్ని పిపెట్ లోకి పీల్చడం జరుగుతుంది. తరువాత బొటన వేలుతో పై రంధ్రాన్ని మూసి వుంచి, నెమ్మదిగా బొటన వేలును వదులు చెయ్యడం ద్వారా ద్రవం మార్కు వద్దకు వచ్చునట్లు చేసి, బొటనవేలును గట్టిగా నొక్కి వుంచి, ద్రావణాన్ని చెర్చవలసిన ఫ్లాస్కులో వుంచి, బొటన వేలును తీసిన ద్రవం అందులో పడును. పిపెట్ ద్వారా కచ్చితమైన పరిమాణంలో ద్రవాన్ని తీసుకొవటం సాధ్యం అవుతుంది. కొలజాడి (measuring cylinder) అయ్యిన కొంచెం తేడా వుండును. బల్బ్ పిపెట్ ద్వారా ఒక నిర్ధిష్టమైన ఘనపరిమానమున్న ద్రవాన్ని తీసుకో వచ్చును (10,15,25మి.లీ ఇలా).
2. విభజనలున్న పిపెట్ :
ఈ రకం పిపెట్ మొత్తం ఒకే వ్యాసంలో వుండి ఏకరీతి రంధ్రం కలిగి వుండును. గొట్టం క్రిందమాతం దగ్గరిగా నొక్కబడివుండును. ఎక రీతిగా వున్న గొట్టం మీద మి.లీ. విభజన రేఖలు వుండును.గొట్ట పై వైపునుండి దిగువకు విభజన రేఖలుండును. మొదట సున్న మార్కు వరకు ద్రావాన్ని తీసుకొని, బోటనవేలుతో పై రంధ్రాన్ని మూసి, తరువాత నెమ్మదిగా వేలును వదుచేస్తూ, బిగువగా నొక్కుచూ కావలసిన ఘనపరిమాణాన్ని ఫ్లాస్కులో వదల వచ్చును.
3.సిరంజి వంటి పిపెట్‍లు
ఈ రకం పిపెట్ లలో దిగువన సన్నని రంధ్రం వున్న సూది వంటి భాగం పైన వెడల్పాటి వర్తులాకార భాగం వుండి, లోపల బిగుతుగా కదిలే పిస్టన్ వుండును.పిస్టనును పైకి క్రిందకు నొక్కడం ద్వారా ద్రవాన్ని పిపెట్ లోకి తీసుకోవడం, వదలటం చేయుదురు.
పరీక్ష నాళిక
శోధన నాళిక లేదా పరీక్ష నాళిక (test tube, culture tube or sample tube) ఒక సామాన్యమైన గాజు పరికరం. ఇది ఒక వేలు ఆకారంలో వుండి గాజు లేదా ప్లాస్టిక్ తో చేయబడుతుంది. దీని ఒకవైపు తెరుచుకొని రెండవవైపు U-ఆకారంలో మూసి వుంటుంది. పరీక్షనాళిక పరిమాణం 5మి.లీ.నుండి50మి.లీ పట్టు ప్రమాణం వరకు వుండును.ద్రవాలను అతికొద్ది ప్రమాణములో తీసుకొని పరీక్షించుటకు అనుకూలం.ద్రావాలPH' ని పరీక్షించుటకై చిన్నపాటి రసాయన చర్యలను విర్వహింఛూటకు శోధన నాళికలు అనుకూలం.కొన్ని పరీక్షనాలళికలకు పైన స్టాపరు వుండును.సెంట్రిఫ్యుజ్ (centrifuge)లో ఉపయోగింవు ట్యూబ్ లకు ఆడుగు భాగం శంఖాకారంగా వుండును.కొన్నిటెస్ట్ ట్యూబ్ లకు కొలతల విభజన వుండును.సమాన వ్యాసమున్న వర్తూలాకరపు గొట్టంలా వుండి పైభాగంతెరచుకొని వుండి,అంచులు కొద్దిగా మందంగావుండి బయటివైపుకు నొక్కబడివుండును.ఇలా అంఛులు బయటకు వుండటం వలన టెస్ట్‍ట్యూబ్ హొల్డరునుండిజారిపోదు.ట్యూబ్ ఆడుగుభాగం అర్దగోళాకారంగా వుండుటచే,ట్యూబ్‍ను లోపలికినొక్కబడిన అడుగు వున్న స్టాండులో వుంచెదరు.
Test tubes are available in a multitude of lengths and widths, typically from 10 to 20 mm wide and 50 to 200 mm long. The top often features a flared lip to aid pouring out the contents; some sources consider that the presence of a lip is what distinguishes a test tube from a culture tube. Some test tubes have a flat bottom; some are made so as to accept a ground glass stopper or a screw cap. They are often provided with a small ground glass or white glaze area near the top for labeling with a pencil.
దువ్వెన బెండ
దువ్వెన బెండను తుత్తురు బెండ, దువ్వెన కాయలు అని కూడా అంటారు. ఇది మాల్వేసి కుటుంబానికి చెందిన ఔషధ మొక్క. దీని వృక్ష శాస్త్రీయ నామం Abutilon indicum.
దువ్వెనబెండ నిటారుగా నునుపుగా ఉన్న కాడలను కలిగి ఉండే పొద. ఈ పొద యొక్క ఆకులు అండాకారం లేదా హృదయాకారంలో ఉండి అంచులు చంద్రవంకల వంటి నొక్కులతో రంపం వలె గరుకుగా ఉంటాయి.
ఈ మొక్క 1 నుండి 2 మీటర్ల ఎత్తు పెరుగుతుంది. ఒక పద్ధతిలో ఏర్పడిన ఆకులు మరియు పొడవైన కాడలు మరియు నునుపుగా, మెత్తగా, సాదాగా శిరోజాల వలె ఉంటాయి.
ఆరంజి పసుపు రంగు కలిసిన పుష్పాలు 2 నుంచి 3 సెంటీమీటర్ల అడ్డు కొలతతో 4 నుంచి 7 సెంటిమీటర్ల పొడవున్న కాడలను కలిగి ఉంటుంది.
ఈ పొద యొక్క ఆకులు గుండిల వలె గుండ్రంగా ఉండి దువ్వెనకు ఉండే పళ్ల వలె ఉంటాయి. అందువలనే దీనిని దువ్వెన బెండ అంటారు. పిల్లలు ఈ కాయలతో తమాషాగా తల కూడా దువ్వుకుంటారు.
ఈ మొక్క యొక్క ప్రతి భాగం వివిధ అవసరముల కొరకు ఉపయోగిస్తున్నారు.
చైన్ (యూనిట్)
చైన్ అనేది ఒక యూనిట్ యొక్క పొడవు. 
దీని కొలతలు 66 అడుగులు, లేదా 22 గజములు, లేదా 100 లింకులు, లేదా 4 రాడ్స్ (20.1168 మీటర్లు).
10 చైన్లు ఒక ఫర్లాంగ్, మరియు 80 చైన్లు ఒక మైలు ఇది ఒక చట్టము.
ఒక ఎకరా అంటే 10 చైన్ల యొక్క చదరపు స్థలం. ఫర్లాంగ్ పొడవున్న చైన్ ను ఒక చదరంగా ఏర్పరిస్తే అది ఒక ఎకరా స్థలం అవుతుంది.
కొన్ని శతాబ్దాలుగా ఈ చైన్ పద్ధతిని బ్రిటన్ మరియు కొన్ని ఇతర దేశాలు పూర్వం బ్రిటీష్ వారు పాలించిన దేశాలలో ఈ పద్ధతిని ఉపయోగిస్తున్నారు.
పల్లెల్లో సాధారణంగా వాడు వస్తువులు
గతంలో పల్లెల్లొ వ్యవసాయ దారుని ఇళ్లలో, పొలంలో ఇంటా బయటా వాడే వస్తువులు.
ప్రతి వ్యవసాయ దారుని ఇంట్లొ వ్యవసాయోత్పత్తుల దాచు కోడానికి ఏర్పాట్లుంటాయి. అవి కాగు../. ఓడ/.గెరిసె /బొట్ట మొదలగునవి.
ఇది కుమ్మరి మట్టి తో పెద్ద కుండలాగ చేసి ఇస్తాడు. రెండు వైపుల చిన్న మూతి గలగి మధ్యలో రెండడుగులు వ్యాసం కలిగి సుమారు నాలుగడుగులు ఎత్తు కలిగిన పెద్ద మట్టి పాత్రే కాగు. దీనిని నేలమీది పెట్టి అందులో బియ్యం, ఇతర పప్పు దినుసులు దాస్తుంటారు. దీన్ని మన కనుకూలమైన ప్రదేశంలొ మార్చుకొని పెట్టుకోవచ్చు.
ఇది వరిపొట్టు కలిపిన మట్టితో చేసినదే. దీనిని కూడ కుమ్మరి చేసి ఇస్తాడు/. ఇది చాల పెద్దది పైగా దళసరిగా వుంటుంది. సుమారు రెండంగుళాల మందం కలిగి వుంటుంది. ఒకవైపు సుమారు రెండు అడుగు వ్వాసం కలిగిన మూతి వుండి రెండో వైపున సుమారు నాలుగైదు అడుగుల వ్వాసంతొ సుమారు మూడు అడుగుల ఎత్తి కలిగిన శంఖాకారం వుండే వాటిని ఒకే పరిమాణంలో రెండింటిని చేస్తారు. ఒక దాన్ని చిన్న మూతి వైపున నేలమీద పెట్టి దాని పై రెండొ దాన్ని బోర్లించి అనగా చిన్న మూతి పైకి వుండే టట్లు పెట్టి రెండు పెద్ద మూతులు కలిపే అతుకును మట్టి తో పూస్తారు. అందులొ ధాన్యం, ఇతర వస్తువులు దాస్తారు. దాన్యాన్ని బయటకు తీయడానికి క్రింది ఒక జానెడు ఎత్తులో ఒక చిన్న రంధ్రం చేస్తారు. ఇది స్థిరంగా ఒక్కచోటునె వుండాలి. కదాల్చ డానికి వీలు లేదు.
ఇంటికి ఒక మూలలో సామాన్యంగా, నైరుతి మూల గాని, ఈశాన్యమూల గాని ఇంటికున్న గోడను అనుసందానం చేసుకొని మరో రెండు గోడలు కట్టి సుమారు ఐదు, ఆరు అడుగుల ఎత్తుతో చతురస్త్రంగా ఒక గది కడ్తారు. ద్వారం లేని ఈ గది గోడలు రెండు ఇంటి గోడల కన్న కొంచెం ఎత్తు తక్కువగ వుంటాయి, ఇందులో ధాన్యం భద్ర పరుస్తారు.ఇది శాశ్వతంగా ఒక్క చోటునే వుండాలి. కదల్చడానికి వీలు లేదు.
ఇది సుమారు నాలుగడుగులు చతురస్త్రంగా వుండి ఆరు ఆడుగుల ఎత్తుతో వెదుర బద్దల తో చేసిన పెద్ద బుట్ట. తట్టలు, బుట్టల. గంపలు అల్లె మేదర వాళ్లు దీన్ని అల్లతారు. ఇందులో కూడ ధాన్యం నిల్వ చేసుకుంటారు. దీన్ని మనకు అవకాశం వున్న చోటుకు మార్చు కునే వీలున్నది.
మక్కిరి ఇది అర్థ చంద్రాకారంలొ సుమారు మూడడుగులు వెడల్పు పదడుగుల పొడవు కలిగిన వెదురు బద్దలతో అల్లిన పరికరము. దీనిని ఎద్దుల బందిలో వేసి సరకుల రవాణాకు ఉపయోగిస్తారు.
ఇది కూడా దాన్యాన్ని దాచుకునే సాధనమే. ఆరుబయట స్థూపాకారంలొ సుమారు ఆరు, ఏడు అడుగుల వ్వాసంలో వరి ఎంటు తో పైన చెప్పిన బొట్ట లాగ చేసి దాని బయట, లోపలి వైపున మట్టి, పేడ తో అలికి ఆర బెట్టి అందులో దాన్యాన్ని నిలవా వుంచి దాని పైన శంకాకారంలొ కప్పు వేసి వుంచు తారు. ఇది చాల పెద్దదైనందున ఆరు బయట పెడ్తారు. దీన్ని ఏ ఏటికాఏడు తయారు చేసుకోవలసినదే. సజ్జ, జొన్న, కంకులను భద్ర పరచ డానికి వీటిని ఎక్కువగా వాడతారు. ఇవి ఒకప్పుడు అన్ని పల్లెల్లోను కనుపించేవి. ఇప్పుడు లేవు. ఆయా ప్రాంతాలను బట్టి వాటి పేర్లు మారు తుంటాయి.
కుండ, బాన, దుత్త, చట్టి, ముంత, కూజ, కాగు, పొంత, బుడిగి, ఓడ, నీళ్ల తొట్టి, ఇవి మట్టి తో చేసినవి. కుమ్మరి వీటిని చేసి ఇస్తాడు. 
ఉలవ చారు, గుగ్గిళ్లు,[[వర్గం:గృహోపకరణాలు]]
పల్లెల్లో న్యాయవ్యవస్థ
పల్లెల్లో న్యాయ వ్వవస్త:...
ఆ రోజుల్లో పల్లెల్లో న్యాయ పరమైన విషయాలను వారి కుల పెద్దలు విచారించి తగు నిర్ణయం తీసుకునేవారు. కులపెద్దలే న్యామ మూర్తులు, వారి తీర్పే అంతిమం. కోర్టులు, పోలీసుల ప్రసక్తే వుండేది కాదు. కుల పెద్దలే పెద్దమనుషులు. ఒక వేళ ఎవరైనా పెద్ద మనుషుల మాటను కాదంటే వారికి విదించే శిక్ష ఏమంటే... వారింటికి చాకలిని మంగలిని నిలిపి వేయడం. అటు వంటి సందర్భంలో చాకలిని, మంగలిని పిలిపించి వారితో పలాన వారికి శిక్ష వేశాము... వారి ఇంటికి 'పనికి' వెళ్ల కూడదు. అని తమ నిర్ణయం చెప్పేవారు. చాకలి, మంగలి పెద్ద మనుషుల మాటలను తప్పకుండా పాటించే వారు. అది నిందితులకు పెద్ద అవమానం. వ్వవహారాన్ని అంత దూరం రానిచ్చే వారు కాదు. మిగతా వూరి పెద్దలు నిందితులను ఒప్పించి రాజీ కుదిర్చే వారు. అంతటితో ఆ వ్యవహారం ముగిసేది. ఇంతకన్నా పెద్ద శిక్ష మరొకటి వుండేది. అది నిందితుడు మాట వినక పోతే సాంఘిక బహిష్కరణ చేసె వారు. అంటే నిందితునితో గాని, వారి ఇంటి వారితో గాని ఆ ఊరు వారెవ్వరు మాట్లాడ కూడదు. వ్యవసాయ పనుల్లో వారికెవ్వరికి సహాయం చేయ కూడదు. వారి సహాయము తీసు కోకూడదు. పండగ సందర్భాలలో దేవుని ముందు పొంగలి పెట్టెటప్పుడు అందరితో బాటు వారిని పొంగలి పెట్టనిచ్చేవారు కారు. సాధారణంగా గంగమ్మ వద్ద గంగపండగ నాడు, పసల పండగ నాడు కాటమ రాజు దగ్గర వూరి వారందరు సామూహికంగా పొంగలి పెట్టే వారు. శిక్ష పడిన వారిని ఇటువంటి పొంగళ్లను పెట్ట నిచ్చె వారు కాదు. ఇలా వుండేవి ఆనాటి శిక్షలు. ఆ పెద్దమనుషుల తీర్పులి కూడా నిష్పత్తి పాతంగా వుండేవి.సర్వ జనాదరణ పొందేవి. రాను రాను ఈ వ్వవస్తలో చాల తొందరగా మార్పు జరిగింది. స్వార్థపరులైన కొందరు కుల పెద్దలు, లేదా వూరి పెద్ద మనుషులు తమ స్వార్థానికి అనుకూలంగా తీర్పు చెప్పి ఆదాయం గడించేవారు వచ్చారు. వారి ఆగడాలు మించి పోవడంతో ప్రజలలో వారి పై ఏహ్యభావం కలిగి వారివద్దకు పోవడం గాని, తీర్పు చెప్పమని కాని అడిగేవారు లేకుండా పోయారు. అలాంటి వారు మెల మెల్లగా రాజకీయాల వైపు మొగ్గు చూపి అలా స్థిర పడి పోయారు. ఆ విధంగా రాజకీయాలు కలుషితం ఐపోయాయి. ఈనాడు సరైన కుల పెద్దలులేరు, అరా కొరా అక్కడక్కడా వున్న వారి మాట వినే పరిస్థితి లేదు. ఆపడానికి చాకలి గాని మంగలి గాని లేరు. ప్రస్తుతం పల్లెల్లోని ప్రజలు కూడా చాకలి, మంగలి లేకుండానె కాలం వెళ్ల బుచ్చు తున్నారు. ఎవరి బట్టలను వారె ఉతుక్కుంటున్నారు. వారికి అనుకూలంగా... అన్నట్లు డిటర్జెంట్లు, సర్పులు ఎక్కువగా వచ్చాయి. అదియును గాక మురికి తొందరగా వదిలిపోయె టెర్లిన్, టెరికాటన్, నైలాన్ వంటి సింతటిక్ బట్టలు ఎక్కువయ్యాయి. గతంలో పల్లె ప్రజలు తమ గడ్డాన్ని కూడా తాము గీసుకునె దానికి తెలిసేది కాదు. దానికి తగిన సామాగ్రి వుండేది కాదు. కాలం మారింది. రేజరు, బ్లేడ్లు పల్లెలకొచ్చాయి. యువతరం వాటిని బాగానె వాడు కుంటున్నారు. మంగలిని మరిచి పోయారు. కాని పెద్ద వారికే ఆ పని కొంత ఇబ్బందిగా ఉంది. కాని చాకలి, మంగలికి పల్లెల్లో అత్యంత ప్రముఖమైన సామాజిక బాధ్యతలున్నాయి. అవి ముఖ్యంగా పెళ్ళి, చావు వంటి సందర్భాలలో వారి అవసరం తప్పని సరి. ఎలాగోలా వారిని బతిమాలి, బామాలి నెట్టుకొస్తున్నారు. బహిష్కరించడానికి ఎవ్వరు పొంగళ్లు పెట్టడమే లేదు. అంచేత. .. ఏదైనా వ్యవహారం ముదిరితే పోలీసులు, కేసులు, కోర్టులల్లో తేలాల్సిందె.
పల్లెల్లో మూడ నమ్మకాలు
మూడ నమ్మకాలకు పల్లెలని, పట్నాలని తేడాలేదు. కాక పోతే పల్లెల్లో కొంచెం ఎక్కువ. ఆ విధంగా పరిశీలిస్తే మూడ నమ్మకాలలో ముఖ్యంగా చెప్పు తగినవి: ____ మనిషికి దెయ్యం పట్టడం, వంటి మీదకు దేవుడు రావడం, దెయ్యాలు, భూతాలు, మిత్తవలు, గాలి శోకడం వంటివవి ఎక్కువగా వుండేవి. స్త్రీలాకు మాత్రమే దెయ్యం పట్టేది. దానికి మంత్రగాన్ని పిలిపించి ముగ్గులు వేసి, నిమ్మకాయలు కోసి వేప మండలతో చావ బాదేవారు. ఈ తతంగం అంతా చాల కౄరంగా వుండేది. మాంత్రికుడు వేప మండలతో కొడుతూ... "దిగతావా దిగవా" ... అని అరుస్తూండగా ఆస్త్రీ "దిగుతా... దిగుతా..." అని కొంత సేపటికి స్వాదీనంలోకి వచ్చేది. ఆతర్వాత ఆమెకు తగిలిన దెబ్బలకు కాపడం పెట్టే వారు. అందుకే అన్నారు దెబ్బకు దెయ్యం కూడా వదులుతుంది అని. ఒంటి మీదకు దేవుడు పూనడం... లేకా పూనకం రావడం అంటారు. కొందరికి పూనకం దానంతట అదే వస్తుంది. కొందరికి పూనకాన్ని ప్రేరేపించి తెప్పిస్తారు. పూనకం వచ్చాక ఆ వ్యక్తి మారు గొంతుతో ... వూగుతూ ఎదేదో అంటుంటాడు. అప్పుడు పక్కనున్న వారు వారికి కావలసిన ప్రశ్నలు సందించి జవాబులు రాబట్టు కుంటారు. ఆంతా అయ్యాక దేవుడు "కొండెక్కీ పోతాడు ". అప్పుడా వ్వక్తి మామూలు స్థితికి వచ్చి 'దేవుడు ఏమి చెప్పాడ' ని ఎదుటి వారినే అడిగి తెలుసుకుంటాడు. ఇక దెయ్యాలు, భూతాలు, మిత్తవలు, "కొరివి కట్టి దెయ్యం" వంటివి ఎక్కువగానె వుండేవి. పలాన "వాగు " లో, పలాన చెట్టుపైన దయ్యాలున్నాయని చెప్పుకునేవారు. ఆ ప్రాంతానికి వెళ్లిన కొందరి దెయ్యం పట్టుకునేది. దాన్ని గాలి శోకడం అనేవారు. దాన్ని తొలిగించ దానికి మూడు వీధులు కలిసే చోట ఎవ్వరు చూడ కుండా మిరప కాయలు, నిమ్మకాయలు, రక్తంతో (ఎర్రటి కుంకుం) కలిపిన అన్నం వంటివి వేసే వారు. దానిని ఎవ్వరైనా తొక్కితే వారికి కూడా గాలి సోకుతుందని నమ్మేవారు. ఇటువంటివి ప్రక్రియలు అంత విరివిగా కాకున్నా ఈనాటికీ జరుగు తున్నాయి. కడుపు నెప్పికి, దగ్గుకు ఉల్లిపాయలను మంత్రించి ఇచ్చే వారు. పశువులు తప్పిపోతె అంజనం వేసె వాడిని తీసుకొచ్చి అంజనం వేసి తమ పశువులు ఎక్కడున్నాయో కనుక్కునె వారు. అంజనం అంటే ఒక తమలపాకు మధ్యలో నల్లటి చుక్కను పెట్టి ఒక చిన్న పిల్లవాణ్ని పిలిచి ఆ చుక్కపై తదేకంగా చూడమని ఆదేసిస్తాడు నిర్వహుకుడు. నల్లచుక్కల తెల్లావు కనిపించిందా అని మాటి మాటికి అడుగు తుంటాడు నిర్వాహకుడు. ఆ బాలుడు కనిపించిందని చెప్పగానె అది ఏ దిక్కున వున్నది అని అడుగు తాడు. పలాన దిక్కులో వున్నది అని ఆ బాలుడు చేయి చూపగానె అదెంత దూరంలో వున్నది అని అడగ్గా బాలుడు చెప్పిన దిక్కున యజమాని వెళ్లి తన ఆవును తోలుకొస్తాడు. పంటలు బాగా పండాలని పొలాల్లో, చెరువు కట్టమీద ఏటను బలిచ్చి పొలి చల్లేవారు. వర్షాలు పడకుంటే సీతమ్మోరుకు తలా ఒక కుండ నీళ్లు పోయడం వంటి కార్యక్రమాలు, కప్పలకు పెళ్ళి చేసె కార్యక్రమాలు చాలనే వుండేవి. ఇటు వంటి మూడ నమ్మకాలు చాల వరకు తగ్గినా ఆరుదుగా ఇంకా కొన సాగుతున్నాయి.
పల్లెల్లో వాణిజ్యం
గతంలో పల్లెల్లో ప్రజల వద్ద డబ్బు చలామణి చాల తక్కువ. ఎక్కువగా వస్తు మార్పిడి పద్ధతిలోనె వుండేది. కూలీలకు ఒక బళ్ల వడ్లు ఒక రోజు కూలి. వృత్తి పని వారికి మేర రూపంలో ధాన్యం ఇచ్చే వారు. కనుక డబ్బు చలా మణి చాల తక్కువ.
రైతులు తమకు కావలిసినంత తిండి గింజలను దాచుకొని మిగతా దాన్ని అమ్మేవారు. కాని ఎక్కువగా బెల్లం, వేరుశనగ కాయలు, కూరగాయలు, పండ్లు మొదలగునవి మాత్రమే అమ్మేవారు. దాని ద్వారా మాత్రమే రైతులకు డబ్బులు అందేవి. కొన్ని పల్లెలకు కలిపి వారంలో ఒక్క రోజు ఒక ప్రదేశంలో సంత జరిగేది. అందులో రైతులు తమ దైనిందిన ఉత్పత్తులైన, కూరగాయలు, తమలపాకులు మొదలగు వాటిని అమ్ముకునే వారు. వారికి కావలసిన వక్కలు, జిలకర, మిరియాలు, ఉప్పు, మొదలగు వాటిని కొనుక్కునే వారు. కాని ఊర్లలోకి అమ్మ వచ్చే మామూలు వస్తువులకు వస్తు మార్పిడి పద్ధతి అమలులో వుండేది. ఉప్పు కావాలంటే కొంత దాన్యాన్ని ఇచ్చే వారు. వడ్ల విలువ ... ఉప్పు విలువను రైతు మహిళలు బేరీజు వేసుకుని చూసే వారు కాదు. వారికి అతి సులభంగా అందు బాటులో వున్నవి 'వడ్లే'.. ఈ వస్తు మార్పిడి పద్ధతి ఎక్కువగా వడ్లతోనె జరిగేది. చింత పండుకు ఖర్జూర పండ్లు, గనిసె గడ్డలు, ఇచ్చేవారు. ఖర్జూర పండు ఇక్కడ అరుదుగా దొరికేది. ఖర్జూరానికి సమ తూకానికి సత్తు గిన్నెలు, పాత బడిన రాగి పాత్రలు కూడా ఇచ్చేవారు. కాని దాన్యానికి వస్తువులివ్వడం కేవలం పల్లెల్లో మాత్రమే జరిగేది. సంతల్లో ఇటువంటి వ్యాపారం లేదు. అక్కడ ఏవస్తువైనా డబ్బిచ్చి కొనాల్సిందే. డబ్బు చలామణి అతి తక్కువ.
ప్రస్తుతం దాన్యంతో వస్తు మార్పిడి ఎక్కడా లేదు. కాని దాని ఆనవాలుగా ... సీసాలకు, పాత పుస్తకాలకు ఐసు పుల్లలు, చింత గింజలకు గెనిసి గెడ్డలు, కొబ్బారికి కొబ్బెర నూనె, ఆముదాలకు, ఆముదమూ, వేపగింజలకు వేప నూనె, కానుగ గింజలకు కానుగ నూనె ఇలా కొంత వస్తు మార్పిడి ఉంది. పాత ప్లాస్టికి సామానులకు కొత్త ప్రాస్టిక్ సామానులు ఇస్తున్నారు. పాడైన ఇనుప సామాను కూడా తీసుకొని కొత్త పాత్రలను ఇస్తున్నారు. ప్రస్తుతం పట్టణాలలో ఇదొక పెద్ద వ్వాపారం.
మేత
మేత లేదా పశుగ్రాసం ఏదైనా వ్యవసాయ సంబంధంగా ఏర్పడిన శాకాహారం దీనిని పశువులు ఇతర జంతువులు బ్రతకడానికి ఆహారంగా తీసుకుంటాయి.
బర్రెలు, ఆవులు, మేకలు, గొర్రెలు, గుర్రాలు, కోళ్లు, పందులు వంటి వాటికి అందించే ఆహారంను మేత అంటారు.ముఖ్యంగా మేత మొక్కల నుండి లభిస్తుంది.
ఈ మేతను మనుషులు రకరకాల పద్ధతులలో పెంపుడు జంతువులు తినేందుకు వాటికి అనువుగా ఉండే విధంగా తయారు చేసి ఉదాహరణకు పొడవుగా ఉండే గడ్డి మొక్కలను పశువులు తినేందుకు చిన్న చిన్న ముక్కలుగా నరికి గాటిలో వేస్తారు.
నేరేళ్ళంక
నేరుళ్ళంక తూర్పు గోదావరి జిల్లా, పామఱ్ఱు మండలానికి చెందిన గ్రామము...
ఈ గ్రామము మరో 3 గ్రామాల సమూహము, సుమారుగా ఏడువందల కుటుంబాలు ఉన్నాయి.
ఈ గ్రామంలో పోతురాజు దేవత జాతర ప్రతియేటా జరుగుతుంది, ఈ గ్రామంలో కేవలం దళిత, సెట్టిబలిజ కులాలకు సంబంధించిన వారు మాత్రమే ఉన్నారు.ఈ గ్రామానికి సరైన ప్రయాణ వసతులు లేవు, గ్రామానికి ఎటువైపు నుండి చేరుకోవాలన్న కాలినడకన వెళ్ళవలసి ఉంటుంది. కాలినడకన చేరుకోవాలంటే కనీసం మూడు కిలోమీటర్లు నడవాల్సి ఉంటుంది. ఆసుపత్రి, పాఠశాల లాంటి కనీస సదుపాయాలూ లేని ఈ గ్రామానికి యానాం పట్టణం నుండి రామచంద్రాపురం వెళ్ళే బస్సులలో ప్రయాణించి, కోలంక గ్రామంలో దిగి నడచి వెళ్ళాల్సి ఉంటుంది . కవి సంగమంలో రాస్తూ అందరి మన్ననలూ పొందుతున్నయువతరం కవి కాశిరాజు ఈ నేరుడులంక గ్రామానికి చెందినవారే.
ఓడ యొక్క గంట
ఓడపై సమయాన్ని సూచించేందుకు వాడే గంట ఓడ గంట. ఈ గంట ద్వారానే నావికులకు తమ విధుల వేళలు తెలిసేవి. ఓడ యొక్క గంట (ఆంగ్లం: Ship's bell) ఈ గంటను ఇత్తడి లేదా కంచుతో తయారు చేస్తారు. దీనిపై ఓడ పేరు చెక్కి ఉంటుంది.
మామూలు గడియారాల్లాగా కాకుండా ఓడ గంటలు ఎంత సమయామైందో అన్ని గంటలు కొట్టవు. ఆ గంటల వ్యవస్థ కింది విధంగా ఉంటుంది. దీన్ని క్లాసికల్ పద్ధతి అంటారు:
ఆంధ్ర క్షత్రియుల శిలాశాసనాలు
వేద కాలం నుండి మధ్య యుగం వరకూ క్షత్రియ రాజ్యాలు భారత దేశంలో చాలా ప్రాంతాలను పాలించాయి. ఉత్తర భారత దేశంలో రాజస్థాన్ ను పాలించిన క్షత్రియులను రాజపుత్రులు (Rajputs) అని అన్నట్లే దక్షిణ భారత దేశంలో ఆంధ్ర దేశాన్ని పాలించిన క్షత్రియులను ఆంధ్ర క్షత్రియులు లేదా ఆంధ్ర రాజులు అని అనడం కద్దు. ఆంధ్ర దేశాన్ని క్రీస్తు పూర్వం నుండి ఆంధ్ర క్షత్రియులు శతాబ్దాల పాటూ పాలించారు. వీరు బ్రాహ్మణులు, భట్ట రాజులు వంటి వారిని మంత్రులుగా, పూజారులుగా, ఆస్థాన కవులుగా నియమించుకొనేవారు. సైన్యంలో దూర్జయ, బోయ, పల్లీలు వంటి కులాలవారిని సైనికులుగా, సైన్యాధ్యక్షులుగా, సామంతులుగా నియమించుకొనేవారు. స్టడీస్ ఇన్ సౌత్ ఇండియన్ జైనిజం, పార్ట్ 2: ఆంధ్ర - కర్ణాటక జైనిజం అనే పుస్తకములో ఆంధ్ర రాజులు ఆంధ్ర రాజపుత్రులుగా అభివర్ణించబడ్డారు . ఫ్రెంచి, బ్రిటీషు, మహమ్మదీయుల దాడులతో క్షత్రియ సామ్రాజ్యాలు అంతమయ్యాయి. అయితే ఆంధ్ర క్షత్రియుల శిలాశాసనాలు ఇప్పటికీ చరిత్రకారులకు దర్శనమిస్తున్నాయి.http://pediaview.com/openpedia/Inscriptional_records_of_Andhra_Kshatriyas
నూనెలోని వ్యాక్సు శాతం
ఈ పరీక్షా విధానాన్ని నూనెగింజల నుండి నూనెతీయు మిల్లులలో, అలాగే అయిల్ కేకు (oil cakes) లనుండి నూనె తీయు సాల్వెంటు ప్లాంటు పరిశ్రమల్లోని ప్రయోగశాలల్లో నిర్వహిస్తారు
సాధారణ ఉష్ణోగ్రత వద్ద వ్యాక్సు (మైనపు పదార్థాలు, Waxes) లు మిథైల్ యిథైల్ కిటోన్ లో కరుగవు.అవక్షేపంగా ఏర్పడును. ఇలా ఏర్పడిన అవక్షేపాన్ని ఫిల్టరు ద్వారా వేరుచేసి వ్యాక్సు శాతాన్ని లెక్కించెదరు.
1. బీకరు: 500 మి.లీ.ల కెపాసిటి ఉంది.
2. సపరెటింగ్ ఫన్నల్: 500 మి.లీ. ల కెపాసిటి ఉంది.
3.మెగ్నటిక్ హిటారు: తగు ఉష్ణోగ్రత వరకు వేడి చేయునది. ఈ హీటరులో స్టిర్రరు అవసరంలేకుండా బీకరులోని నూనెను కలియబెట్ట వచ్చును.
4.ఐస్ బాక్సు: సపరెటింగ్ ఫన్నల్ లోని మిశ్రమాన్ని వుంచుటకు తగిన పరిమాణం ఉంది..
5. ఫ్రీజ్: (శీతలీకరణ పరికరం)
6. ఎనలైటికల్ బ్యాలెన్సు: 200గ్రాం .ల. వరకు తూచునది,0.01 మి.లీ.గ్రాం.వరకు కచ్చితంగా తూచునది.
7. ఫిల్టరు పేపరు: వ్యాట్‌మాన్ నెం.1 ఫిల్టరు పేపరు.
8. ఎయిర్ ఒవన్: 60-70 C ఉష్ణోగ్రతవద్ద నియంత్రణలో ఉంది.
9.డెసికెటరు:గాలి తగలకుండ వస్తువులను చల్చార్చు పరికరం
1.మిథైల్ యిథైల్ కిటొన్ (M.E.K.) : రసాయనికంగా శుద్ధమైనది.
శుభ్రమైన, మలినాలు లేని, తేమలేని నూనె/కొవ్వును 25-30 గ్రాం.ల మధ్య బీకరులో తీసుకొని, కచ్చితంగా తూచి, దాని బరువును నమోదు చేసి, దానికి 100 మి.లీ.ల మిథైల్ యిథైల్ కిటొన్ కలిపి, 30C వద్ద మెగ్నటిక్ హీటరుమీద 30 నిమిషాలు వేడి చెయ్యాలి.తరువాత బీకరులోని మిశ్రమాన్ని ఒక సపరెటింగ్ ఫన్నల్‌కు చేర్చాలి.సపరెటింగ్ ఫన్నల్‌లోని ద్రవాన్ని గదిఉష్ణోగ్రత చేరు వరకు చల్లార్చాలి. యిప్పుడు సపరెటింగ్ ఫన్నల్‌ను ఒక ఐస్ బాక్సులో వుంచి పైన మూత పెట్టాలి.ఐస్ బాక్సులో ఫన్నల్ కనీసం 15 నిమిషాలు తక్కువ కాకుండగా వుంచాలి.మధ్యలో 5 నిమిషాలకొక పర్యాయం సపరెటింగ్ ఫన్నల్‌ను కదుపుతూ వుండాలి.సపరెటింగ్ ఫన్నల్‌లోని మిశ్రమ ద్రవం రెండు వేరు భాగాలుగా ఏర్పడును.సపరెటింగ్ ఫన్నల్‌లోని దిగువన భాగం వ్యాక్సును కలిగి వుండును.ఐస్ బాక్సునుండి సపరెటింగ్ ఫన్నల్‌ను తీసిన వెంటనే, అంతకు ముందే తూచి భారాన్ని నమోదు చేసి వుంచి, ఫన్నల్‌లో వుంచిన ఫిల్టరు పేపరులో పొయ్యాలి.ఫన్నల్ దిగువన ఒకబీకరు వుంచాలి.ఫిల్టరు అయ్యిన మిథై యిథై కిటొన్+నూనె ఈ బీకరులో జమ అగును. ఇప్పుడు ఫిల్టరు పేపరు మీద వున్న పదార్థానికి 2,3 సార్లు 20 మి.లీ.ల మిథైల్ యిథైల్ కిటొన్ వాషింగ్స్ ఫిల్టరు పేపరు మీద ఎమైన నూనె మిగిలి వుండే తొలగింపబడు వరకు యివ్వాలి.వాషింగ్స్ అయ్యాక ఫిల్టరు పేపరును జాగ్రత్తగా మడచి 60-70C వద్దనున్న ఎయిర్ ఒవన్‌లో కనీసం 30 నిమిషాలు వుంచాలి. ఫిల్టరు పేపరును ఒవన్ నుండి తీసి, డెసికెటరులో చల్లార్చి, తూచి, భారాన్ని నమోదు చెయ్యాలి.
100 (A-B) / W
వివరణ
A = ఫిల్టరు పీపరు+వ్యాక్సు భారం, గ్రాం.లలో
B = ఖాళి ఫిల్టరు పేపరు భారం, గ్రాం.లలో
/ = భాగహరపు గుర్తు
W = పరీక్షకై తీసికున్న నూనె భారం .గ్రాం.లలో
నూనెలోని వ్యాక్సును సెంట్రి ఫూజ్ (అపకేంద్రియ యంత్రం) (centrifuge) నుపయోగించి కూడా కనుగొనవచ్చును.3.0-5.0 గ్రాం.ల నూనెను కచ్చితంగా తూచి,50 మి.లీ.ల సెంట్రిఫూజ్ గాజుగొట్టం (centrifuge tube) లో తీసుకొని, దానికి 50 మి.లీ.ల మిథై యిథైల్ కిటొన్‌ను కలిపి, ఫ్రీజ్‌లో 30 నిమిషాలు చిల్లింగ్‌చేసి/శీతలీకరించి, తరువాత సెంట్రిఫూజ్‌లో వుంచి సెంట్రీఫుగెసన్ చేసిన, నూనెలోని వ్యాక్సు ట్యూబ్ అడుభాగంలో సెటిల్ అగును.ట్యూబ్‌లోని పైభాగపు నూనె+M.E.K. (methyl ethyl ketone) ను తీసి వేసి,2,3 సార్లు M.E.K.తో వాషింగ్సు యిచ్చి, ట్యూబ్‌లోని వ్యాక్సును డ్రై చేసి, తూచి, భారాన్ని నోట్/నమోదు చెయ్యాలి.
formula_1
వివరణ
ఆప్రికాట్
ఆప్రికాట్ రోసేసి కుటుంబానికి సంబంధించిన పుష్పించే మొక్క. దీని వృక్ష శాస్త్రీయ నామం Prunus armeniaca.
రేగు పండ్ల చెట్ల వంటి చెట్లతో లేదా పొదలతో ఈ చెట్టును వర్గీకరించవచ్చు.
నమ్మదగని విధంగా సరిపడినంత పరిమితిలో పూర్వ చరిత్రలో పెద్ద ఎత్తున ఆప్రికాట్ ను పండించారు. ఆప్రికాట్ ను సీమ బాదం అని కూడా అంటారు. 
ఆప్రికాట్ 8 నుంచి 12 మీటర్ల (26 నుంచి 39 అడుగుల) ఎత్తు పెరుగుతుంది. ఈ చెట్టు యొక్క మాను అడ్డుకొలత 40 సెంటీమీటర్ల పైన ఉండి దట్టంగా, విశాలంగా పందిరి వలె ఉంటుంది.
ఈ చెట్టు ఆకులు అండాకారాన్ని కలిగి 5 నుంచి 9 సెంటీమీటర్ల (2 నుంచి 3.5 అంగుళాల) పొడవుతో మరియు 4 నుంచి 8 సెంటీమీటర్ల (1.6 నుంచి 3.1 అంగుళాల) వెడల్పుతో ఉంటాయి.
ఆకు చుట్టూ మొదలు నుండి కోస వరకు సొగసుగా అంచులు చంద్రాకారపు రంపం అంచుల వలె నునుపుగా ఉంటాయి.
ఆప్రికాట్ పుష్పాలు 2 నుంచి 4.5 సెంటిమీటర్ల (0.8 నుంచి 1.8 అంగుళాల) అడ్డుకొలతతో 5 తెలుపు మరియు లేత ఎరుపు రంగు గల పూరేకులను కలిగి ఉంటుంది.
ఈ చెట్టు వసంత రుతువుకు ముందుగా పుష్పాలను లేక ఒకేసారి పుష్పాలను మరియు చిగురు ఆకులను ఉత్పత్తి చేస్తుంది.
ఆప్రికాట్ పండు లోపల ఎరుపు రంగు పీచ్ పండు లోపల ఉండేటటు వంటి గట్టిగా ఉండే టెంకె వంటి విత్తనం ఉంటుంది.
ఈ పండు 1.5 నుంచి 2.5 సెంటిమీటర్ల (0.6 నుంచి 1 అంగుళం) అడ్డుకొలత కలిగి ఉంటుంది. (పెద్ద మొత్తాలలో ఆధునిక సాగు చేసే కొన్ని సాగులలో)
ఈ పండు ఎక్కువగా పసుపు మరియు ఆరంజి రంగులతో ప్రక్కల ఎరుపు రంగు ఛాయలను కలిగి ఉంటుంది.
ఆప్రికాట్ పండు యొక్క ఉపరితలం మృదువుగా, మెత్తగా నున్నగా జారుతున్నట్టు ఉంటుంది. ఈ పండు లోపల ఉన్న టెంకెకు ఉండే పీచు చాలా పొట్టిగా ఉంటుంది.
==ఔషధాల మరియు ఆహారే
బాదం
వృక్ష శాస్త్రీయ నామం
వృక్ష శాస్త్రీయ నామం అనగా ఒక మొక్కకి ప్రపంచ వ్యాప్తంగా అందరికి అమోదయోగ్యమైన పేరును శాస్త్రీయ పద్ధతులను అనుసరించి నిర్ణయించడం. శాస్త్రీయ నామంను ఆంగ్లంలో Botanical name అంటారు. A botanical name is a formal scientific name conforming to the International Code of Botanical Nomenclature (ICBN) and, if it concerns a plant cultigen, the additional cultivar and/or Group epithets must conform to the International Code of Nomenclature for Cultivated Plants.
పెంతుకోస్తు
పెంతుకోస్తు అనేది ప్రాచీన గ్రీకు భాష నుండి వచ్చినది, పెంతుకోస్తు అనగా యాబైవ రోజు. ఇజ్రాయేలియుల కాలెండర్ ప్రకారం ఈస్టర్ పండుగ తరువాత కచ్చితంగా 50 రోజులకు పెంతుకోస్తు పండుగ వస్తుంది. ప్రాచీన ఇజ్రాయేలియులు మౌంట్ సినాయ్ వద్ద మోసెస్ ఇచ్చిన ధర్మశాస్త్రం ఇచ్చిన రోజు తరువాత 50 రోజులకు పస్కా (క్రోత్త ఫలముల) పండుగ ఆచరించేవారు. అయితే క్రోత్త నిభందన ప్రకారముగా యేసు క్రీస్తు మరణించి తిరిగి లేచిన రోజు (ఈస్టర్) మరియు ఇజ్రాయేలియులు ధర్మశాస్త్రం అంధుకున్న రోజు ఒకేరొజు వస్తాయి. అధేవిధంగా యేసు క్రీస్తు పునరుధ్ధానుడైన తరువాత 40 రోజులు భూమిపైనే ఉండి పరలోకమును గురించి శిష్యులకు చెప్పుచు ఉండి తరువాత ఆరోహనమైన గురువారం నిండి పది రోజులకు ఈ పెంతుకోస్తు పండుగ వస్తుంది. అపోస్తుల కార్యములు 2: 1-31 ప్రకారం పరిశుధ్ధాత్మ శక్తి తన శిష్యులైన మిగిలిన 11 మంది మీదను మిగిలిన 59 మందిమీదను అగ్నివలే దిగివచ్చి వారు పరిశుధ్ధాత్మ పూర్నులగుటను గుర్తుచేసుకొనుటకు పెంతుకోస్తుపండుగను జరుపుకోవటం జరుగుతుంది.
ఔషద మొక్కలు ... వాటి సాగు విధానము
కొన్ని ప్రాంతాలలో దీనిని "కూటి కలబంద" అని అంటారు. దీని శాస్త్రీయ నామము 'అలోవిరా'. ఇది ఎడారి మొక్క. నీటి వసతి లేకున్నా ఇది తట్టు కోగలదు. నీటి వసతితో కూడా సాగు చేయ వచ్చు. నీటి వసతితో సాగు చేస్తే దిగుబడి ఎక్కువ వుంటుంది. నీరు నిలవని అన్ని ప్రాంతాలలో దీనిని సాగు చేయ వచ్చు. దీని ఆకులు సుమారు ఒక అంగుళం మందం కలిగి కలిగి వుంటుంది. అందులో వుండే పారదర్శక పదార్థమే ఔషధాల కొరకు ఉపయోగిస్తారు. పిలకల ద్వారా దీనిని ప్రవర్థనం చేయవచ్చు. దీని పెద్ద మొక్క చుట్టు అనేక పిలకలు వస్తాయి. వాడిని తీసి నాట వచ్చు. దీని ఆకులను గాని, ఆకుల మధ్యలోవుండే 'జెల్ ' పదార్థాన్ని వేరు చేసిగాని అమ్ముకోవచ్చు. దీనిని ప్రతి సౌందర్య సాధన ఉత్పత్తులైన సబ్బులు, ముఖానికి రాసుకునే క్రీములు మరియు అనేక రకములైన ఔషధాలలో ఉపయోగిస్తారు. దీని పెరుగుదల తక్కువ. నీటి వసతి కింద పెంచే టప్పుడు దీనిలో కూరగాయల పంటలను అంతర పంటలుగా వేసుకుంటే ప్రత్యేకంగా దీనికి ఎరువులు వేయ నవసరంలేకుండా పెరుగుతుంది. నీరు నిలవ వుండని అన్ని రకాల నేలలు దీనికి అనుకూలమె.
పల్లెల్లో దీనిని వజ అని కూడా పిలుస్తారు. ఇది దుంప జాతి మొక్క. వరి పండించే అన్ని రకాల నేలలు దీనికి అనుకూలమే. దీని ఆకులు సుమారు ఒక అంగుళం మందం వుండి సుమారు ఒకటి... రెండడుగుల పొడవు వుంటాయి. కూరగాయ తోటలకు పెట్టినట్టే దీనికి కూడా నీటి తడులివ్వాలి. తల్లి దుంపలకున్న చిన్న పిలక దుంపలతో దీనిని ప్రవర్థనం చేయ వచ్చు. నాటిన సుమారు పది నెలలకు దుంపలు తయారవుతాయి. తయారయిన దుంపలను త్రవ్వి తీసి దానికున్న కాండాని, చిన్న వేరులను తీసి వేసి, ఆ దుంపలను ముక్కలుగా చేసి ఎండ బెట్టి అమ్ముకోవచ్చు. వీటిని ఔషధాలు, సువాసన ద్రవ్వాలు, మొదలగు వాటిలో వాడతారు. ఆయుర్వేద మందుల దుఖాణాలలోకూడ దీనిని అమ్ము కోవచ్చు. 
గతంలో పల్లె ప్రజలు ఈ వజ కొమ్మును నీటితో నూరి చిన్న పిల్లలకు నాకించే వారు. దాంతో వారికి మాటలు తొందరగా వస్తాయని నమ్మే వారు. దీని నుండి పుట్టినదే ఈ జాతీయము "వస పిట్టలాగ వాగు తున్నావె" ఎక్కువగా మాట్లాడె పిల్లలను .."మీ అమ్మ నీకు వజ చాల ఎక్కువగా పోసినట్టుంది" అంటుంటారు.
నిమ్మగడ్డి
మెంతాల్
దీనిని పుదీనా అని కూడా అంటారు. సార వంతమైన అన్ని నేలలు దీని సాగుకు అనుకూలమె. తల్లి మొక్కల ముక్కలను, లేదా తల్లిపిలకకున్న చిన్న పిలకలతో ప్రవర్థనం చేయ వచ్చు. దీనిని అన్ని కాలలో నాటుకోవచ్చు. ఈ పంటకు ఎరవులు, పురుగు మందులు అవసరాన్ని బట్టి వేయాలు. అంతర కృషి చేయాలి. అవసరాన్ని బట్టి తడులివ్వాలి. నాటిన సుమారు మూడు ... నాలుగు నెలలకు మొదటి కోత వస్తుంది. ఆ తర్వాత సుమారు రెండు నెలలకు ఒక కోత వస్తుంది. దీని ఆకులను బట్టీ లలో వేసి నూనెను తీస్తారు. ఆ నూనెను అనేక మందుల తయారీలలో వాడుతారు.
సపేద్ ముసలి
ప్రాంతీయంగా వీటిని తాడి గడ్డలు అని కూడా అంటారు. ఇది దుంప జాతి పైరు. మురుగు నీరు నిల్వని అన్ని రకాల ఇసుక, గరప ఎర్ర నేలలు ఈ పంటకు అనుకూలము. చిన్న దుంపలను విత్తనంగా వాడాలి. ఈ పంటకు అంతర కృషి, ఎరువులు, పురుగు మందులు అవసరము. నీటి ఎద్దడిని తట్టుకోగలదు గాని అవసరాన్ని బట్టి తడులివ్వాలి. నాటిన ఎనిమిది నెలలకు దుంపలు తయారవుతాయి. పెద్ద దుంపలను తోలు తీసి నీడలో ఆరబెట్టి అమ్ముకోవాలి. పిల్క దుంపలను విత్తనంగా వాడు కోవచ్చు.
కరివేపాకు
దూల గొండి
నేల వేము
రూష గడ్డి
సిట్రొ నెల్లా
కాసి గడ్డి
పన్నీరు మొక్క/ జిరేనియం
తులసి
నేల వేము
జగన్ (అయోమయ నివృత్తి)
జగన్ అన్న పేరు ఈ క్రింది పేజీలను సూచించవచ్చు:
మృదుఫలం
వృక్ష శాస్త్ర వివరణ ప్రకారం బెర్రీ (Berry) కండగలిగిన పండును ఒక పుష్పాండం నుండి ఉత్పత్తి చేయబడుతుంది. దీనిని మృదుఫలం అంటారు. ఉదాహరణకు ద్రాక్ష.
ఈ బెర్రి పండు కండగలిగి పండు లోపలి అధిక భాగం సాధారణంగా తినగలిగినదై ఉంటుంది.
అవి ఒకటి లేదా మరిన్ని ఫలదళాలు కలిగి కండగలిగిన లోపలి భాగాలను సన్నగా పలుచని పొరతో కప్పి ఉంచుతాయి.
మే పుష్పం
పుట్ బాల్ లిల్లీ లేదా బ్లడ్ లిల్లీ (Scadoxus Multiflorus) చూడ్డానికి ఎర్రని బంతిలా, ఆకట్టుకొనేలా ఉంటుంది. దినినే స్థానికంగా భారతదేశంలో మే పుష్పం అంటారు. ఎండలు విపరీతంగా ఉన్నప్పుడు అంటే ఏప్రిల్, మే నెలల్లో పూస్తుంది కనుకనే దీనిని మే పువ్వు అంటారు.
ఇది లిల్లీ జాతికి చెందిన దుంప రకం మొక్క. ఒక్క సారి నేలలో పాతితే అది చనిపోవడం అంటూ ఉండదు. నెమ్మదిగా పిలకలు వేస్తూ విస్తరిస్తూనే ఉంటుంది. ఎంత వేడిగా ఉంటే అంతగా ఇది పూలతో వికసిస్తుంది.
మొగ్గ పువ్వుగా విచ్చుకోవడానికి సుమారు ఇరవై రోజులు పడుతుంది. ఒకటిన్నర నుంచి రెండడుగుల ఎత్తు ఉండే ఈ మొక్క తక్కిన కాలం అంతా పచ్చని వెడల్పాటి ఆకులతో అలరిస్తుంది.
అందుకే దీనిని ల్యాండ్ స్కేపుల్లో అంచులకు వాడతారు. దీనిని బొకేల్లో వాడరు. కానీ కట్ ప్లవర్ మాదిరిగా ప్లవర్ వాజ్ లో పెట్టుకోవడానికి చాలా బాగుంటుంది. కాకపోతే ఒక దుంపకి ఒక పువ్వే పూస్తుంది.
ఎక్కువ పూలు కావాలంటే అన్ని దుంపలు నాటుకోవాల్సిందే. దీనికుండే మరో ప్రత్యేకత మన ఇంట్లో దుంపలు ఎంత పాతవయితే పువ్వు పరిమాణం పెరుగుతూ వస్తుంది.
అంటే మొదటి ఏడాది చిన్న బంతిలా పూస్తే రెండు మూడేళ్ల తర్వాత పెద్ద పెద్ద పూలతో వికసిస్తుంది. ఏటికేడాది దీని పరిమాణం పెరుగుతుంది. ఇసుక నేలల్లో బాగా పెరుగుతుంది.
రోజులో ఎండ నాలుగు గంటలు పాటు ఉండాలి. కట్ ప్లవర్ గా అలంకరించుకొంటే పొడవాటి ప్లవర్ వాజులని వాడాలి.
మే 31, 2012 ఈనాడు వసుంధర పేజి
అనాస అవస్థ
అనాస అనేది పుట్టినప్పటి నుండి సంవత్సరము వరకూ పసి పిల్లలు పడే బాధ. దీనిని ఆంగ్లంలో బేబీ కోలిక్ ( Baby colic ) అంటారు. ఇందులో పొట్ట అనాస, ఎండు అనాస, ముడ్డి అనాస అను మొదలగు రకాలున్నాయి. అనాస ఇబ్బంది ఉన్న పసి పిల్లలు విపరీతంగా ఏడుస్తారు. ఆ సమయాల్లో ఎటువంటి అల్లోపతి మందులు వాడినా పనిచేయవు. అటువంటప్పుడు పిల్లలకు అనాస లక్షణం ఉందని తల్లిదండ్రులు గుర్తించాలి. ఈ రోజుల్లో 90% పిల్లలకు అనాస పుట్టిన క్రొత్తలో ఉంటుంది. అల్లోపతి వైద్యంలో దీనికి సరియైన మందులు లేకపోవడం ఆశ్చర్యం. అయితే ఆయుర్వేదంలో దీనికి మందు ఉంది. తరతరాల నుండి దీనికి మందు తూర్పుగోదావరి జిల్లా రాజమండ్రిలో ఇవ్వబడుచున్నది. అనాస రకాన్ని బట్టి మందు ఇస్తారు. సాధారణంగా డోసుల కోసం 2, 3 సార్లు ఆయుర్వేద వైద్యుల వద్దకు వెళ్ళవలసి ఉంటుంది. మొట్ట మొదటి సారి ఈ మందు కోసం వెళ్ళేటప్పుడు పిల్లలను తీసుకువెళ్ళవలసి ఉంటుంది. గ్రామీణ ప్రాంతాలవారు ఎక్కువగా ఈ అనాస మందు పై ఆధారపడతారు. అల్లోపతి వైద్యులు అనాస మందుని రిఫర్ చేయరు. పిల్లల్లో వచ్చే అనాస అవస్థ తగ్గించుటకు సాధారణంగా శత పుష్పం గింజలు ఉపకరిస్తాయి.
సిరిమాను చెట్టు
సిరిమానుచెట్టును వెల్లమ, యెలమ అని కూడా అంటారు. దీని వృక్ష శాస్త్రీయ నామం Anogeissus latifolia. ఇది కాంబ్రిటేసి కుటుంబానికి చెందిన చెట్టు.
ఈ చెట్టు సుమారు 20 మీటర్ల పైన పొడవుగా పెరిగే చిన్న లేక మధ్య రకపు చెట్టు. ఇది పెద్దమాను చెట్టుకు దగ్గర సంబంధం కలది.
ఈ latifolia పేరు గల జాతులు వెడల్పయిన ఆకులు కలిగి ఉంటాయి.
ఈ చెట్టు యొక్క మాను చక్కగా, నిటారుగా, స్థూపాకారంలో కొన్ని సమయాలలో 8 మీటర్ల ఎత్తు వరకు కొమ్మలు లేకుండా 80 సెంటిమీటర్ల అడ్డుకొలత కలిగి ఉంటుంది.
ఫైల్ రకం
గణక యంత్రాలలో వాడే ఫైళ్లు వివిధరకాలుగా వుంటాయి. కొన్ని ఏ యంత్రంలోనైనా చదవగల పాఠ్యరూపంలో వుంటే, వివిధ సాఫ్ట్వేర్ల కు అనువుగా వాటికి కావలసిన సమాచారంతో వుంటాయి. ఫైల్ పేరులో వీటిని చుక్క తరువాత వచ్చే భాగంగా వీటిని గుర్తించవచ్చు. వీటిలో చాలా ఎక్కువగా వాడుకునేవాటి గురించి క్లుప్త సమాచారం చూద్దాం.
ఈ ఫైళ్లలో కేవలం పాఠ్యంలో వాడిన అక్షరాల్ని ప్రామాణీకరించిన యాస్కీ (ASCII) లేక యూనికోడ్ (UNICODE) అక్షరామూలాలను మాత్రమే వాడుతారు. యాస్కీ ఇంగ్లీషు మరియు దానికి పోలికవుండే కొన్ని భాషలకు మాత్రమే సరిపోతుంది. యూనికోడ్ తో ప్రపంచలో వాడబడే భాషలలోని ఏ అక్షరమూలలకైనా అవి కలగలిపివున్నా వాడవచ్చు. వివిధ రకాల కంప్యూటర్ వ్యవస్థల మధ్య సమాచారం పంపటానికి ఇది అనువైనది.
పిడిఎఫ్ అనగా పోర్టబుల్ డాక్యుమెంట్ ఫార్మాట్. ఇది ముఖ్యంగా డిటిపితో అభివృద్ధిచెందింది. దీనిలోని సమాచారం ఉచితంగా అన్ని కంప్యూటర్ వ్యవస్థలకు దొరికే అడోబి పిడిఎఫ్ రీడర్ ద్వారా చూడవచ్చు. ఇతరులతో ముద్రణారూపు దిద్దబడిన పత్రాలను పంచుకోటానికి ఇది అనువైనది.
ప్రముఖ కంప్యూటర్ ద్వారా ముద్రణారూపు దిద్దగల(డిటిపి) సాఫ్ట్వేర్ మైక్రోసాఫ్ట్ ఆఫీస్ యొక్క ఫైల్ రకం. 
ఇది ప్రామాణిక స్వేచ్ఛా పత్ర పాఠ్య తీరు. ఉచితంగా లభించే సాఫ్ట్వేర్ లిబ్రెఆఫీస్ ఇతర ఫైల్ రకాలను తెరవగలదు,రాయగలదు.
కళాకారుడు
కళాకారుడు అనగా ఒక వ్యక్తి తన ఒప్పందంలో ఒకటి లేదా ఎక్కువ ఏదైనా ఒక విశాలమైన ప్రతిమ యొక్క కార్యకలాపాలకు సంబంధించిన కళను సాధన ద్వారా సృష్టించి ప్రదర్శించే ఒక కళా నైపుణ్యం కలవాడు.
కళను సృష్టించే వాడు కళాకారుడు.
కళాకారుడు కళను తన ఉద్యోగ బాధ్యత వలె సృష్టిస్తాడు.
కళాకారుడు చురుకుగా తన నైపుణ్యాన్ని సాధిస్తాడు.
సెహ్రా
ముస్లింలు వివాహ సమయంలో పెళ్ళికుమారునికి వేసే పూల ముసుగును సెహ్రా అంటారు.పెళ్లికి ముందు జరిగే ఊరేగింపులో పెళ్ళి కుమారునికి దీనిని ధరింపజేసి గుర్రంపై లేదా కారు, జీపు, ఎద్దులబండి, గుర్రంబండి, సైకిలు వంటి వాహనాలపై ఈ ఉత్సవాన్ని నిర్వహిస్తారు.సాధారణంగా పెళ్ళి కొడుకు ఇంటి నుంచి లేదా విడిది ఇంటి నుంచి సెహ్రా ధరించిన పెళ్ళికొడుకుని ఊరేగింపుగా పెళ్ళికూతురు ఇంటి వద్దకు లేదా పెళ్ళి మండపం వద్దకు తీసుకువెళ్లతారు.
ఈ సెహ్రాను మల్లె పూలతో లేదా తెల్ల గన్నేరు పూలతో లేదా ఇతర కొన్ని రకాల తెల్లని పూలతో తయారు చేస్తారు.
ముస్లిముల పెండ్లిండ్లలోనే గాక హిందువులు, సిక్కులు, జైనులు, బుద్ధులు మొదలగు మతసంబంధ సమాజలలో ఈ సెహ్రా సామాన్యంగా కానవస్తుంది. ఉదాహరణకు రాజస్థాన్ లోని రాజపుత్రుల వివాహ సందర్భాలలో సామాన్యం.
ప్రసిద్ధుడు
ఏదైనా రంగంలో తన సత్తాతో పలువురి మన్ననలు పొంది వాసి కెక్కిన ప్రముఖుడిని ప్రసిద్ధుడు అంటారు. ఇతను పలువురికి ఆదర్శంగా నిలుస్తాడు. ఇతనికి సంఘంలో ప్రత్యేక గౌరవం లభిస్తుంది.
ప్రసిద్ధుడు సమాజానికి చేరువగా ఉండుట వలన అతను తన బాధ్యతను మరింత జాగరుకతతో వ్యవహరించవలసి ఉంటుంది. ఎందువలన అంటే ప్రసిద్ధ వ్యక్తి ఆలోచనా విధానాలు సమాజంపై త్వరిత ప్రభావం చూపిస్తాయి.
గాంధీజీ, అల్లూరి సీతారామరాజు
శ్రీ కృష్ణ దేవరాయులు
వ్యాసుడు, వాల్మీకి, తెనాలి రామకృష్ణుడు,
ఏకలవ్యుడు
యధారాజా తధా ప్రజా (ఒక రాజ్యంలో రాజు ప్రసిద్ధుడు. ఆ రాజ్యంలో ఉండే ప్రజలందరు రాజుగారిని ఆదర్శంగా తీసుకుంటారు.)
వేంకటేశ సహస్రనామ స్తోత్రము
శ్రీ వేంకటేశ సహస్రనామ స్తోత్రము హిందూమత ప్రార్థనలలో ఒకటి. ఇది శ్రీవేంకటేశ్వరుని వేయి నామాలను సంకీర్తనం చేసే స్తోత్రము. ఈ స్తోత్రాన్ని తిరుమల క్షేత్రంలో జరిగే సేవా కార్యక్రమాలలో ఒకటిగా ప్రతిరోజు వేదపండితులు కీర్తిస్తారు.
విధవ వ్రతం
విధవ వ్రతము అనగా భర్త మరణించిన తర్వాత భార్య చేపట్టే వ్రతము. ఈ వ్రతములో సౌభాగ్యానికి, సంతోషానికి గుర్తులా నిలిచే సింధూరం, మంగళసూత్రం, కాళ్ళమెట్టెలు, రంగు రంగుల చీరలు విడిచి కేవలం తెల్లచీర ధరించి మిగిలిన జీవితకాలమంతా మరణించిన భర్తను గుర్తు చేసుకుంటూ దైవ సన్నిధిలో గడపటం. ఈ వేద కాలం నాటి సంప్రదాయ వ్రతము ఇప్పటికీ అరుదుగా కొన్ని గ్రామాల్లో ఉంది.
పూర్వం భారతీయ స్త్రీలు - భర్తే ప్రత్యక్ష దైవమని, శ్రీరామ రక్ష అని నమ్మే రోజులవి. ఆర్యులు భారతీయ కుటుంబ వ్యవస్థను, భార్యా భర్తల బంధాన్ని పటిష్ఠ పరచడానికి 'విధవ వ్రతాన్ని' సమాజానికి 'మనుస్మృతి' వంటి గ్రంథాల ద్వారా పరిచయం చేశారు. మనుస్మృతి 5 వ అద్యాయంలో విధవ వ్రతం గురించి ఇట్లు వ్రాయబడి యున్నది: 
స్త్రీలు పూర్వం నుండి ఈ విధవ వ్రత ఆచారాన్ని పాటించడానికి గల కారణం మనుస్మృతి చెప్పిన వాక్యాలే కావచ్చు.
పసుపు కుంకుమలు, నుదుట సింధూరం, గాజులు, మంగళసూత్రం, కాలిమెట్టలు వగైరా వంటివి స్త్రీ యొక్క సౌభాగ్యానికి లేదా ఐదవతనానికి గుర్తులు. భర్త ఉన్నంతకాలం ఇవన్నీ స్త్రీ ధరించుట భారతీయ సంప్రదాయం. భర్త మరణించిన పిమ్మట స్త్రీ తన సౌభాగ్యాన్ని కోల్పోతుంది కాబట్టి తన నుదుటి బొట్టు, చేతి గాజులు, మంగళసూత్రము, కాలిమెట్టెలు తీసివేయాలి. రంగు చీరల బదులు పరిశుద్ధతకు, శాంతికి గుర్తుగా ఉండే తెల్ల చీర ధరించాలి. శిరోముండనం చేయించుకోవడం, తెల్ల చీర కట్టడం మరియు ఇతర అచారాలు విధవ వ్రతంలో ఉంటాయి. విధవరాళ్ళు జీవిత ప్రమాణాలు తీసుకొనుట ద్వారా భర్త ఉన్న లోకంలోకి చేరవచ్చని నమ్ముతారు. ఇదే విధవ వ్రతం యొక్క ముఖ్య ఉద్దేశం. అయితే భర్త దుర్మార్గుడైతే విధవ వ్రతం చేపట్టరాదు.
భర్తలకు కూడా ఇటువంటి వ్రతం ఉంది, కాని 50 వ సంవత్సరాల వయసు వచ్చే సరికి చేయవలసి ఉంటుంది. భార్య తన భర్తకంటే చిన్న వయస్కురాలు కాబట్టి, భర్త ముందు మరణించడం సహజం. ఈ కారణంగా పురుషుడి వ్రతం తన వయసు మీద ఆధారపడుతుందే కాని భార్య మీద ఆధారపడదు. పురాతన గ్రంథాలలో ఇట్లు వ్రాయబడి ఉంది. "పంచాశోడ్వం వనం వ్రజేత్" అనగా 50 సంవత్సరాలు వచ్చే సరికి భర్త అడవికి వెళ్ళిపోవాలి. దీని ప్రకారం పురుషుడు తన భార్యను ఎదిగిన కొడుకుకి అప్పగించి, జీవిత ప్రమాణాలు తీసుకొని వెళ్ళిపోవాలి. ముందుగా వానప్రస్త ఆశ్రమాన్ని స్వీకరించాలి. వానప్రస్త ఆశ్రమం ప్రకారం భార్యతో కలిసి అడవిలో జీవించాలి. ఇలా 25 సంవత్సరాలు జీవించిన తర్వాత 75 సంవత్సరాల వయసు వచ్చేసరికి సన్యాస ఆశ్రమం స్వీకరించాలి. స్వీకరించిన పిమ్మట భార్యను ఎదిగిన పుత్రుడికి అప్పగించి వెళ్ళిపోవాలి. అందువల్ల భర్యా భర్తలిద్దరూ తమ వృద్దాప్యంలో పునర్జన్మ కొరకు ఇటువంటి వ్రతాలు చేబడతారు. సంస్కృతి విశ్లేషకుల ప్రకారం వివాహ వ్యవస్థ, భార్యా భర్తల బంధాన్ని బలపరచడానికి ఆర్యులు చేసిన ప్రయత్నంగా తెలుస్తోంది
దురదృష్టవ శాత్తు మధ్యయుగం నాటికి భారతీయ సమాజం ఎదురయ్యే విధవరాళ్ళను అపశకునంగా భావించేది, అంటరానివారిగా చూసేది. విధవ వ్రతంలో స్త్రీలు సమస్త సుఖ సంతోషాలకు దూరంగా, సమాజానికి కనిపించకుండా ఉండవలసి వచ్చేది. ఈ ఆచారాన్ని సంఘ సంస్కర్తలైన రాజా రామ్మోహన్ రాయ్, కందుకూరి వీరేశలింగం పంతులు వంటివారు వ్యతిరేకించారు. విధవ పునర్వివాహం, స్త్రీ విద్య, విష తుల్యమైన పాశ్చాత్య సంస్కృతి ప్రభావం వలన నేడు ఈ ఆచారం దాదాపుగా అంతరించిపోయింది. ఈ రోజుల్లో తెల్లచీర కట్టుకున్న విధవరాళ్ళు ఎక్కడో మారు మూల గ్రామాల్లో తప్ప ఎక్కడా కనిపించరు. నేడు విధవరాళ్ళ పునర్వివాహాలు సర్వ సాధారణమైపోయాయి, ఎన్నో జరుగుతున్నాయి. ఇటీవల ఆన్ లైన్ లో కూడా విధవరాళ్ళకు వివాహాలు జరుగుతున్నాయి.
హరిద్ర
హరిద్ర లేక కుర్కుమా అనేది ఒక మొక్క జాతి పేరు. Zingiberaceae (అల్లం) కుటుంబానికి చెందిన ఈ రకపు మొక్కలలో 80 రకాలను గుర్తించి అంగీకరించారు.
హరిద్ర జాతి మొక్కలు పసువు మరియు తులిప్ వంటి పూల మొక్కలను పోలి ఉంటాయి.
హరిద్రను ఇంగ్లీషులో కుర్కుమా అంటారు. కుర్కుమా అరబిక్ పదం. అరబిక్ లో కుర్కుమా అనగా పసుపు అని అర్ధం.
Linnaeus 1753 నుంచి హరిద్ర మొక్కల జాతికి దగ్గర పోలికలున్న 130 రకాల మొక్కల గుంపు గురించి వివరంగా వర్ణించాడు.
పసుపు
నల్ల పసుపు
తులిప్
వికీసోర్స్
మార్చి 2016 నాటికి 12 దింపుకొనగిలిగే ఎలెక్ట్రానిక్ రూప పుస్తకాలు, 55 అచ్చు అమోదించబడిన పేజీలుకలవి మరియు మొత్తంగా 248 మొత్తము పుస్తకాలున్నాయి.
అష్టసూర్యులు
అష్టసూర్యులు అనగా :
ఒసిఆర్(OCR)
ఒసిఆర్ అనగా ఆప్టికల్ కేరెక్టర్ రీడర్, ఎదైనా పాఠ్యాన్ని బొమ్మ రూపంలో గ్రహించినపుడు దానిలోని పాఠ్యాన్ని గుర్తించగల ఉపకరణం.
ఇంగ్లీషు లాంటి భాషలకు సమర్థవంతమైన సాఫ్ట్వేర్లు, భారతీయ భాషలకు అభివృద్ధి దశనుండి 2015 ప్రాంతంలో విడుదలైన సాఫ్ట్వేర్లు వున్నాయి.
ఆప్టికల్ కారక్టర్ రికగ్నిషన్ (దృషాక్షర గుర్తింపు), సాధారణంగా ఓసీఆర్ అని పిలుస్తారు. చేత్తో వ్రాసిన, టైపు చేసిన, ముద్రించిన పాఠ్యాం యొక్క స్కాన్ చేసిన బొమ్మలనుండి యంత్రానికి అర్థమయ్యే సంకేత పాఠ్యంగా స్వతహాగా (ఆటోమేటిగ్గా) మార్చే ప్రక్రియ. ముద్రిత పుస్తకాలను డిజిటైజర్ చేసే ప్రక్రియల్లో ఇది ముఖ్యమైనది. తద్వారా ఆ పుస్తకాలు యాంత్రికంగా అన్వేషించవచ్చు. ప్యాటర్న్ గుర్తింపు, కృత్రిమ తెలివితేటలు, మరియు కంప్యూటరు విజన్ శాస్త్రాలయందు ఓసీఆర్ పరిశోధనాంశం.
తొలినాళ్ళల్లో ప్రోగ్రాము కేవలం ఒక ఖతికి మాత్రమే పనిచేసేది. ఇప్పుడు ఆంగ్లభాషలకు చాలా రకాల ఖతులు వాడినా చాలా చక్కగా పనిచేసే ఓసీఆర్లు అందుబాటులో ఉన్నాయి. . బొమ్మలు, ఫార్మాటింగు, ఖాళీ జాగాలతో సహా పుస్తకంలో ఉన్నట్టే రమారమీ యాంత్రిక పత్రీకరణ చేసే ఓసీఆర్లు అందుబాటులో ఉన్నాయి.
తెలుగు ఒసిఆర్ కూడా కొత్త సాంకేతికాలను ఆధారం చేసుకొని చాలా ఖతులకు 1శాతం లోపు దోషాలతో పనిచేయగల సామర్ధ్యం పొందినవి అభివృద్ధి చేయబడినవి.
న్యాయమూర్తి
ఒక్ ఇ దొ నొత్ లికె థిస్ దెచ కాకుండా నిష్పక్షపాతంగా న్యాయమైన తీర్పును ఇచ్చే వ్యక్తిని న్యాయమూర్తి అంటారు.
వంద మంది దోషులు తప్పించుకున్నప్పటికి ఒక నిర్దోషికి కూడా శిక్ష పడకూడదనే భారతదేశ సాంప్రదాయంలో న్యాయమూర్తి తన, పర అనే భేదం లేకుండా న్యాయమైన తీర్పును ఇవ్వవలసి ఉంటుంది.
న్యాయం
న్యాయస్థానం
తీర్పు